6. Re ka bontša joang hore re rata Jesu, hona Jehova o ikutloa joang ka batho ba ratang Mora oa hae? 19 Re ka ipaakanyetsa jang ditiragalo tse di garolang pelo tse di tlang? Makasine wa Tora ya Tebelo o ne wa bua jaana dingwaga di le mmalwa tse di fetileng: “Go falola go tla ikaega ka go nna kutlo.” Goreng go ntse jalo? Karabo ya potso eno e fitlhelwa mo tlhagisong e Jehofa a neng a e neela batshwarwa ba Bajuda ba ba neng ba nna kwa Babelona wa bogologolo. Jehofa o ne a bolelela pele gore Babelona o ne a tla fenngwa, mme gone, batho ba Modimo ba ne ba tshwanetse go dira eng gore ba ipaakanyetse tiragalo eo? Jehofa o ne a re: “Tsamayang, batho ba me, tsenang mo diphaposing tsa lona tse di kwa teng, lo tswale dikgoro fa lo sena go tsena. Lo iphitlhe ka nakwana fela go fitlha katlholo e feta.” (Isa. 26:20) Ela tlhoko madiri a a mo temaneng eno: “Tsamayang,” “tsenang” “lo tswale,” “lo iphitlhe”—otlhe a tlhotlheletsa motho go tsaya kgato; ke ditaelo. Bajuda ba ba neng ba tsaya tsia ditaelo tseo ba ne ba tla nna mo matlong a bone, kgakala le masole a a fenyang mo mebileng. Ka jalo, go falola ga bone go ne go ikaegile ka go tlhwaela tsebe ditaelo tsa ga Jehofa.*